gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl ja gl gl gl gl gl gl gl gl gl gl gl lt sv gl gl fr sv gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
Ribadavia restrinxe o consumo de auga e habilita depósitos para uso doméstico - G24
Coa alerta pola seca, o Concello restrinxe a subministración a dúas horas pola mañá e outras dúas pola tarde
O Goberno municipal asegura que non é quen de garantir xa a subministración
O aumento da poboación durante o verán sumado á falta de chuvia, deixou as reservas en mínimos históricos
Decretada a alerta por seca no concello de Ribadavia. O Goberno municipal asegura que non é quen de garantir xa a subministración. O aumento da poboación durante o verán, e con ela do consumo de auga, sumado á falta de chuvia, deixou as reservas en mínimos históricos.
O plan de emerxencias municipal restrinxe a subministración a dúas horas pola mañá e outras dúas pola tarde. Desde o Concello chaman ademais ao consumo responsable. Os veciños entenden as medidas e asumen que deben ser solidarios para que a auga chegue a todos.
O concello de Ribadavia ten pouco máis de 5.000 habitantes. Unha cifra que se incrementa no verán coa chegada de turistas e o consumo da auga aumenta tamén. Habitualmente captan a auga deste regato, o Maquiáns, pero ante a falta de chuvia, o caudal está en mínimos e non chega para abastecer toda a poboación.
Ante esta situación o concello xa activou o Plan de emerxencias municipal. A subministración restrinxiuse a dúas horas pola mañá e outras dúas pola tarde.
Instaláronse ademais 26 depósitos de mil litros en todos os núcleos de poboación onde poden acudir os veciños a coller auga para uso doméstico. Desde o Concello fan un chamamento ao consumo responsable, que os vecños asumen mesmo con humor.
Ante a falta de previsión de chuvia e que o caudal do río Maquiáns xa non é abondo para abastecer o depósito municipal, o Concello e a empresa concesionaria están redobrando esforzos para lograr en tempo récord captar auga do río Avia e levala á planta potabilizadora. Calculan que a obra estará lista en 8 días.
A solidariedade chega tamén desde os concellos veciños como Beade, Cortegada, Carballeda e Melón que cederon o uso de camións cisterna e mesmo a Brilat se ofreceu a facilitarlles vehículos alxibe para subministrar auga á poboación.
As térmites esténdense pola madeira das vivendas de varias rúas de Betanzos
Veciños de Cangas quéixanse porque un poste eléctrico leva meses en risco de derruba
O temporal de chuvia obriga suspender clases e pecha estradas en Valencia
"Non puiden evitalo", di o maquinista do Alvia, e volve pedir perdón ás vítimas
Contido con Xeográficas Galicia .
Un incendio no sanatorio da Robleda, no Pino, obrigou a desaloxar 60 persoas
Este venres comezan a poñer a cuarta dose da vacina da COVID-19 aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa chega a un acordo con Endesa para a subministración do 32 % da electricidade
Síguenos en redes sociais
Aviso legal e Política de Privacidade